Iga klipi juures on alati kirjas konkreetse klipi hind, millele lisandub andmesidetasu selle vaatamise eest. Andmeside tasu ei lisandu, kui omad M-interneti kuutasulist paketti või kui sul on olemas kehtiv M-interneti päevapilet.    Lisaks on võimalik osta kuu-, päeva- või nädalatasuga pakette, mis annab võimaluse paketis sisalduvaid klippe vaadata piiramatult. Sel juhul tuleb nende vaatamise eest tasuda vaid kuu-, päeva- või nädalatasu, täiendavat klipi hinda ei lisandu. Pakett pikeneb automaatselt. Paketi pikenemise kohta saabub eritariifne SMS. Kui sõnumi kohaletoimetamine telefoni ebaõnnestub, pakett deaktiveeritakse. Pakett ei sisalda andmesidetasu.    Kehtivaid pakette saab vaadata, muuta ja lõpetada Mobiil TV portaali avalehel asuvas valikus "Sinu paketid".    Juhul kui deaktiveerida pakett enne selle kehtivuse lõppu, saab teenust kasutada paketi kehtivusaja lõppemiseni, ent pakett enam ei pikene.